**Årsberetning Oftenåsens venner 2018**

Oftenåsens venner har følgende styre pr 31.mai 2018

Asbjørn Mathisen, Svein Olav Bruun, Arnfinn Kolberg, Morten Minsaas, Kristine Svendsen, Asle Øksnes

**Aktiviteter i 2017**

Steinkjerfestivalen arrangerte konsert på Oftenåsen 24.juni. Samtidig ble sykkelløpet Oftenåsenopp arrangert. Godt besøkte arrangementer

Løpet Oftenåsen Opp ble holdt september 2017. På grunn av noe sviktende interesse rundt dette løpet har eierne av Oftenåsen opp vedtatt å avvikle dette løpet.

Oftenåsens venner har” arvet” rettighetene til ”Oftenåsen opp” og det er opp til oss å finne en måte å videreføre dette arrangementet.

Våren 2018 kjøpte OV venner garasjen i Skotvoldgruva for kr. 150.000.

Det planlegges en mer permanent scene ved Peilehytta. Sponsorer har bidratt til både scenegolv og markise. Dette vil bli satt opp i løpet av sommeren 2018

Oftenåsen friluftsområde utvikler seg fortsatt til en av de mest besøkte områder i Nord-Trøndelag, det er spesielt gledelig at området blir så mye brukt av skoler og barnehager.

Benker og bord. Mange benker og bord er satt ut på strategiske steder. De er mye brukt, og det planlegges å sette ut flere.

Den største aktiviteten OV deltar i er Ti på topp i Steinkjer. Peilehytta er den toppen som er desidert mest besøkt av alle toppene i Ti på Topp.

Steinkjer Sykkeklubb vil arrangere sykkel-løpet Oftenåsen Opp 21.juni 2018. I forbindelse med sykkelløpet vi det bli arrangert gratis konsert med bandet ”Bajazzo”

Det er fortsatt ingen framgang i å få til bedre parkeringsforhold.

OV har fått til en avtale med Steinkjer kommune om henting av søppel ca hver 14. dag i sommerhalvåret. Det setter vi stor pris på.

Oftenåsens venner holder Peilehytta åpen hver søndag hele året. Styret takker de mange vertskap som har stilt opp og bidrar både til inntekter til Oftenåsens venner og trivsel på Peilehytta.

Styret takker de mange frivillige som bidrar til at Oftenåsen utvikler til et svært attraktivt

turområde, spesielt vedlikehold av stinettet.

Oftenåsens venner har opparbeidet en rimelig god økonomi.

Årsmøtet takker sponsorer for viktige bidrag.

Vi tror at vår aktivitet bidrar til trivsel og velvære i Steinkjer.

Antall medlemmer

Det er ca 510 medlemmer i OV pr. dato . Styret understreker behovet for rekruttering av nye medlemmer.